สำหรับ Starbucks สาขา Siam center ลูกค้าคึกคักตั้งแต่เช้าค่ะ ทั้งคนไทยและต่างชาติ โดยปกติจะลงมาจากรถไฟฟ้าฝั่ง Siam center ออกประตูรถไฟฟ้ามาร้านจะอยู่ขวามือชั้น 3 ของ Siam center ค่ะ ให้เดินขึ้นบันไดตรงทางเชื่อมได้เลยค่ะ พนักงานของสาขานี้บริการดีมากๆ ยิ้มแย้มแจ่มใส ให้คำแนะนำดีมากๆ ค่ะ สำหรับสาขานี้ได้มาลอง 2 เมนูค่ะ โดยเครื่องดื่มที่สั่งจะเป็นน้ำผลไม้ปั่นทั้ง 2 ตัวที่มีในร้าน

- Mango passion fruit blended juice หรือน้ำมะม่วง+เสาวรสปั่น ราคาประมาณร้อยต้นๆ ค่ะ ความหวานของมะม่วง กับความเปรี้ยวของเสาวรสเข้ากันดีค่ะ กลิ่นหอม รสชาติจะออกไปทางเปรี้ยวมากกว่าหวาน อร่อยใช้ได้ค่ะ

- Raspberry black currant blended juice น้ำผลไม้ปั่นอีกตัวของ starbucks รสชาติของแก้วนี้จะออกเปรี้ยวกว่าตัวบน ส่วนตัวชอบมะม่วง-เสาวรสปั่นมากกว่า

สำหรับน้ำผลไม้ปั่นของ Starbucks รสชาติพอไหว ส่วนตัวแนะนำว่าถ้าอยากกิน เมนูมะม่วงเสาวรสปั่นจะออกหวานๆ เปรี้ยวๆ รสชาติดีกว่าเมนูราสเบอร์รี่แบล็คเคอร์เรนท์ปั่นที่จะออกไปทางเปรี้ยวมากกว่า แต่เอาจริงๆ ถ้ามา Starbucks สั่งเครื่องดื่มที่ไม่ใช่น้ำผลไม้ปั่นจะคุ้มกว่า โดนกว่า ส่วนน้ำผลไม้ปั่นแนะนำร้านอื่นที่ใช้ผลไม้สดด้วยจะดีกว่า เผลอๆ ราคาถูกกว่า และรสชาติโดนกว่าค่ะ